Document ID: 32000R0749

KOMISJONI MÄÄRUS (EÜ) nr 749/2000,
11. aprill 2000,
millega kohandatakse nõukogu määruse (EMÜ) nr 3950/92 (millega kehtestatakse piima- ja piimatootesektoris lisamaks) artiklis 3 nimetatud üldkvoote
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. detsembri 1992. aasta määrust (EMÜ) nr 3950/92, millega kehtestatakse piima- ja piimatootesektoris lisamaks,1 viimati muudetud määrusega (EÜ) nr 1256/1999,2 eriti selle artikli 3 lõiget 2 ja artikli 4 lõiget 2,
ning arvestades järgmist:
(1) Määruse (EMÜ) nr 3950/92 artikli 3 lõikes 2 sätestatakse, et Soomele tagatud üldkoguseid võib suurendada hüvitusena SLOM-tootjatele kuni 200 000 tonni võrra. oome on teatanud asjaomased kogused 1999/2000. majandusaasta kohta vastavalt komisjoni määruse (EÜ) nr 671/953 (viimati muudetud määrusega (EÜ) nr 1390/954) artiklile 6.
(2) Määruse (EMÜ) nr 3950/92 artikli 4 lõikes 2 sätestatakse, et tootjate nõuetekohasel põhjendusel suurendatakse individuaalseid piimakvoote või kehtestatakse individuaalne piimakvoot, et võtta arvesse kõnealuste tootjate tarneid ja/või otsemüüki mõjutavaid muutusi, ning et sellise individuaalse piimakvoodi suurendamise või kehtestamise tingimuseks on tootja teiste individuaalsete piimakvootide vähendamine või tühistamine.
(3) Sellised kohandused ei tohi põhjustada määruse (EMÜ) nr 3950/92 artiklis 3 nimetatud tarnete ja otsemüügi üldmahu suurenemist asjaomases liikmesriigis. Individuaalsete piimakvootide lõpliku muutmise korral kohandatakse vastavalt artiklis 3 nimetatud kvoote.
(4) Belgia, Taani, Saksamaa, Hispaania, Prantsusmaa, Iirimaa, Itaalia, Madalmaad, Austria, Portugal, Soome ja Ühendkuningriik on teatanud vastavalt komisjoni määruse (EMÜ) nr 536/935 (viimati muudetud määrusega (EÜ) nr 1255/986) artikli 8 kolmandale taandele kvoodid, mida on määruse (EMÜ) nr 3950/92 artikli 4 lõike 2 teise lõigu kohaselt lõplikult muudetud.
(5) Seepärast tuleb kohandada määruse (EMÜ) nr 3950/92 artikli 3 lõikes 2 esitatud tabelis ajavahemikuks 1. aprill 1999 kuni 31. märts 2000 sätestatud üldkvoote ja kõnealuse määruse lisas järgnevateks ajavahemikeks sätestatud kvoote.
(6) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3950/92 muudetakse järgmiselt.
1. Artikli 3 lõikes 2 esitatud tabel asendatakse käesoleva määruse I lisas sätestatud tabeliga.
2. Lisa asendatakse käesoleva määruse II lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. aprill 2000

Labels: 17
6
15